**ROMÂNIA**

**CONSILIUL JUDEȚEAN COVASNA**

**NR. 6186/05.04.2024**

**PROIECTUL**

**PROFILULUI CONSILIULUI DE ADMINISTRAȚIE**

**AL SOCIETĂŢII DRUMURI ȘI PODURI COVASNA S.A.**

Profilul Consiliului de administrație, analiza cerinţelor contextuale ale societății DRUMURI ȘI PODURI COVASNA S.A., în general, şi ale consiliului în particular, matricea profilului consiliului, planul de administrare, etc., se elaborează în cadrul componentei integrale a Planului de selecţie, potrivit Hotărârii Guvernului nr. 639/2023, pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

Profilul consiliului se bazează pe următoarele componente:

* Analiza cerinţelor contextuale ale întreprinderii publice, în general, şi ale consiliului, în particular,
* Matricea profilului consiliului
1. **Sinteza strategiei guvernamentale şi/sau, după caz, locale în domeniul în care acţionează societatea Drumuri și Poduri Covasna S.A., inclusiv obiectivele sectoriale şi fiscal-bugetare pe termen mediu şi lung ale statului**

Cadrul strategic privind politica în domeniul transportului durabil în România s-a aliniat politicii europene în materie definite în Cartea Albă a transporturilor, cu actualizările aferente, și a sprijinit în acțiunile sale obiectivul global de asigurare a durabilității sistemului național de transport. Una dintre problemele majore ale României, cu impact negativ semnificativ asupra stării economice și sociale a țării este absența unei rețele satisfăcătoare de transport rutier. La nivel național există mai multe documente strategice de programare care vizează dezvoltarea echilibrată a sistemului național de transport care să asigure o infrastructură și servicii de transport moderne și durabile, dezvoltarea sustenabilă a economiei și îmbunătățirea calității vieții, cum ar fi:

* Programul de Guvernare 2021-2024 – documentul politico-administrativ, care stabilește principiile, orientările și pașii necesari pe care Guvernul intenționează să îi pună în aplicare în timpul mandatului său, în toate domeniile de activitate.
* Strategia pentru transport durabil pe perioada 2007-2013 și 2020, 2030 vizează dezvoltarea echilibrată a sistemului național de transport care să asigure o infrastructură și servicii de transport moderne și durabile, dezvoltarea sustenabilă a economiei și îmbunătățirea calității vieții;
* Strategia de transport intermodal în România 2020 – își propune să contribuie în mod direct la creșterea gradului de accesibilitate a României prin descongestionarea drumurilor naționale și protejarea infrastructurii rutiere, promovarea dezvoltării echilibrate a tuturor modurilor de transport și îmbunătățirea calității și a eficienței serviciilor, reducerea emisiilor de gaze și minimalizarea efectelor adverse asupra mediului;
* Master Planul General de Transport pentru România – MPGT este un document strategic integrat care stă la baza planificării investițiilor în transporturi pentru perioada 2014-2030;
* Programul Național de Dezvoltare Locală I și II – este ,,un program multianual, coordonat de Ministerul Dezvoltării, Lucrărilor Publice și Administrației, și care are ca obiectiv general echiparea unităților administrativ-teritoriale cu toate dotările tehnico-edilitare, de infrastructură educațională, de sănătate și de mediu, sportivă, social-culturală și turistică, administrativă și de acces la căile de comunicație, în conformitate cu reglementările cuprinse în Ordonanța de urgență a Guvernului nr. 28/2013 pentru aprobarea Programului național de dezvoltare locală, cu modificările și completările ulterioare;
* Planificare spațială, dezvoltare urbană și comunitară din cadrul ”Planului Potsa – Strategia integrată de dezvoltare a județului Covasna 2021 – 2030”, aprobat prin Hotărârea Consiliului Județean Covasna nr. 220/2021.
1. **Informații generale privind societatea Drumuri și Poduri Covasna S.A.**

Societatea Drumuri și Poduri Covasna S.A. a fost înființată prin Hotărârea Consiliului Județean Covasna nr. 15/1998 privind înființarea S.C. Drumuri și Poduri Covasna S.A. prin reorganizarea Regiei autonome de Drumuri și Poduri Covasna, cu modificările și completările ulterioare.

Societatea Drumuri și Poduri Covasna S.A. este persoană juridică română, având forma juridică de societate pe acțiuni. Aceasta își desfășoară activitatea în conformitate cu legile române și a actului constitutiv.

Sediul societății este în municipiul Sfântu Gheorghe, str. Recoltei nr. 3, județul Covasna.

Societatea este înregistrată la Registrul Comerțului sub nr. J14/248/1998, având cod fiscal RO7028793.

Capitalul social este în sumă de 67.626.450 lei, împărțit în 13.458 acțiuni nominative, în valoare nominală de 5025 RON fiecare, în întregime subscrise de acționar.

Capitalul social, împărţit în acţiuni nominative în valoare de 5.025 RON fiecare, este în întregime subscris de Judeţul Covasna, în calitate de acţionar unic şi vărsat în întregime.

Capitalul social este deţinut integral de Judeţul Covasna, ca acţionar unic, până la transmiterea acţiunilor din proprietatea Judeţului Covasna, către terţe persoane, fizice sau juridice române sau străine, în condiţiile legii.

Acțiunile societății comerciale sunt nominative și în forma dematerializată.

Scopul societății comerciale este: producerea și comercializarea de bunuri, prestarea de servicii, realizarea de construcții, așa cum sunt prevăzute în obiectul de activitate, pentru persoane fizice și juridice din țară și din străinătate.

**Domeniul principal de activitate** al societății:

421 – lucrări de construcții a drumurilor și a căilor ferate

1. – lucrări de construcții a drumurilor și autostrăzilor

**Activităţi și servicii conexe**, clasificate conform codului CAEN , după cum urmează:

0129 - Cultivarea altor plante permanente

0210 - Silvicultura şi alte activităţi forestiere

0220 - Exploatarea forestieră

0230 - Colectarea produselor forestiere nelemnoase din flora spontană

0811 - Extracţia pietrei ornamentale şi a pietrei pentru construcţii, extracţia pietrei calcaroase, ghipsului, cretei şi a ardeziei

0812 - Extracţia pietrişului şi nisipului; extracţia argilei şi caolinului

0990 - Activităţi de servicii anexe pentru extracţia mineralelor

2361 - Fabricarea produselor din beton pentru construcţii

2363 – Fabricarea betonului

2364 – Fabricarea mortarului

2399 - Fabricarea altor produse din minerale nemetalice, n.c.a.

2573 - Fabricarea uneltelor

2751 - Fabricarea de aparate electrocasnice

2894 - Fabricarea utilajelor pentru industria textilă, a îmbrăcămintei și a pielăriei

2896 - Fabricarea utilajelor pentru prelucrarea maselor plastice şi a cauciucului

2899 - Fabricarea altor maşini şi utilaje specifice n.c.a.

3311 – Repararea articolelor fabricate din metal

3312 - Repararea maşinilor

3320 - Instalarea maşinilor şi echipamentelor industriale

3600 – Captarea, tratarea și distribuirea apei

3700 – Colectarea și epurarea apelor uzate

4120 - Lucrări de construcţii a clădirilor rezidenţiale şi nerezidenţiale

4212 - Lucrări de construcţii a căilor ferate de suprafaţă şi subterane

4213 - Construcţia de poduri şi tuneluri

4221 - Lucrări de construcţii a proiectelor utilitare pentru fluide

4222 - Lucrări de construcţii a proiectelor utilitare pentru electricitate şi telecomunicaţii

4291 - Construcţii hidrotehnice

4299 - Lucrări de construcţii a altor proiecte inginereşti n.c.a

4311 - Lucrări de demolare a construcțiilor

4312 - Lucrări de pregătire a terenului

4321 - Lucrări de instalaţii electrice

4322 - Lucrări de instalaţii sanitare, de încălzire şi de aer condiţionat

4329 - Alte lucrări de instalaţii pentru construcţii

4399 - Alte lucrări speciale de construcţii n.c.a.

4619 - Intermedieri în comerţul cu produse diverse

4673 - Comerţ cu ridicata al materialului lemnos şi al materialelor de construcţii şi echipamentelor sanitare

4690 - Comerţ cu ridicata nespecializat

4779 - Comerţ cu amănuntul al bunurilor de ocazie vândute prin magazine

4791 - Comerţ cu amănuntul prin intermediul caselor de comenzi sau prin Internet

4799-Comerţ cu amănuntul efectuat în afara magazinelor, standurilor, chioşcurilor şi pieţelor

4931 - Transporturi urbane, suburbane şi metropolitane de călători

4939 - Alte transporturi terestre de călători n.c.a

4941 - Transporturi rutiere de mărfuri

4942 - Servicii de mutare

4950 – Transportul prin conducte

6203 - Activități de management (gestiune şi exploatare) a mijloacelor de calcul

6311 - Prelucrarea datelor, administrarea paginilor web si activități conexe

7111 - Activităţi de arhitectură

7112 - Activităţi de inginerie şi consultanţă tehnică legate de acestea

7120 - Activităţi de testări şi analize tehnice

7490 - Alte activităţi profesionale, ştiinţifice şi tehnice n.c.a.

7732 - Activităţi de închiriere şi leasing cu maşini şi echipamente pentru construcţii

7739 - Activităţi de închiriere şi leasing cu alte maşini, echipamente şi bunuri tangibile n.c.a.

8129 – Alte activități de curățenie

8299 – Alte activități de servicii suport pentru întreprinderi n.c.a.

8532 - Învăţământ secundar, tehnic sau profesional

8551 - Învăţământ în domeniul sportiv şi recreaţional

8552 - Învăţământ în domeniul cultural (limbi străine, muzică, teatru, dans, arte plastice, etc.)

8559 - Alte forme de învăţământ n.c.a.

1. **Obiectivele societății**

Principalele **obiective și direcții de acțiuni** ale societății Drumuri și Poduri Covasna S.A. sunt:

* Armonizarea practicilor manageriale și de administrare cu principiile guvernanței corporative,
* Menținerea și dezvoltarea capacităților de producție corelate cu cele ale pieții specifice prin realizarea investițiilor propuse,
* Creșterea cotei de piață și întărirea poziției pe o piață concurențială prin aplicarea unor tarife competitive și îmbunătățirea continuă a calității lucrărilor executate și a serviciilor prestate de societate, potrivit standardelor de calitate pe care le implementează,
* Realizarea unei profitabilități raționale,
* Îmbunătățirea procedurilor privind gestionarea creanțelor și recuperarea lor,
* Asigurarea integrității patrimoniale a bunurilor societății,
* Promovarea competenței profesionale prin instruirea, informarea și motivarea personalului societății,
* Respectarea obiectivelor de politică salarială,
* Eliminarea aspectelor cu impact negativ asupra mediului,
* Asigurarea unui echilibru între încasări și plăți,
* Asigurarea unei lichidități optime în vederea respectării termenelor de plată a creanțelor,
* Menținerea unei marje de profit constant, prin identificarea și eliminarea cheltuielilor ineficiente,
* Dimensionarea corectă a numărului de personal.

Autoritatea publică tutelară dorește ca societatea să asigure lucrările / serviciile de întreținere / mentenanță a drumurilor județene, la timp și standard de calitate, după cum urmează:

* servicii pregătitoare aferente întreținerii și reparației drumurilor județene;
* lucrări și servicii privind întreținerea curentă pe timp de vară și de iarnă a drumurilor județene;
* lucrări și servicii privind întreținerea periodică a drumurilor județene;
* lucrări privind reparațiile curente ale drumurilor județene;
* reparații capitale la drumuri județene.
* implementarea/realizarea proiectelor de investiții
1. **Viziunea generală a autorității publice tutelare cu privire la misiunea și obiectivele societății**

Se așteaptă ca organele de conducere ale societății să fie orientate spre respectarea principiilor de management corporativ în vederea dezvoltării societății în condiții de profitabilitate, de maximizare a eficienţei şi eficacităţii activității, de calitate superioară a lucrărilor și serviciilor realizate, de protecție a mediului și de asigurare a securității și sănătății lucrătorilor.

Pentru perioada de referinţă 2024-2028, Judeţul Covasna, prin Consiliul Judeţean Covasna, intenționează să rămână singurul acţionar al societăţii. Astfel, politica DRUMURI ȘI PODURI COVASNA S.A. va fi orientată în susţinerea competitivităţii şi creşterii economice, crearea de locuri de muncă şi dezvoltare durabilă.

Administrația societății trebuie să contribuie la atingerea obiectivului general al societății, adică la îmbunătăţirea infrastructurii drumurilor judeţene, la îndeplinirea obiectivelor societății referitoare la competitivitate și profitabilitate precum și la armonizarea practicilor manageriale şi de administrare cu principiile guvernanţei corporative prevăzute de Ordonanţa de urgență a guvernului nr. 109/2011.

DRUMURI ȘI PODURI COVASNA S.A. se încadrează în categoria societăților care acționează cu scop comercial și urmăresc să creeze valoare economică. Societatea operează într-o piață concurențială, ceea ce presupune adoptarea de către Consiliul de administrație a unui plan de administrare care să urmărească creșterea competitivității, a profitabilității, îmbunătățirea calității activelor și a indicatorilor de risc.

Organele de conducere ale societății trebuie să fie orientate spre dezvoltarea acesteia în condiții de profitabilitate, să urmărească permanent stabilirea unui echilibru între calitatea lucrărilor și serviciilor realizate, protecția mediului și securitatea și sănătatea lucrărilor. Ca societate care desfășoară activitate de care beneficiază cetățenii județului Covasna și nu numai, contribuie la dezvoltarea județului prin îmbunătățirea drumurilor, realizarea unei infrastructuri moderne și preocuparea permanentă pentru protecția mediului înconjurător.

Se așteaptă ca Consiliul de administrație al societății să fie orientat spre realizarea obiectivului strategic al societății care îl reprezintă execuția unor lucrări, precum și furnizarea unor servicii de calitate superioară pentru consumatori, respectiv a unor condiții de muncă adecvate pentru angajații societății, iar pe de altă parte, armonizarea practicilor manageriale și de administrare cu principiile guvernanței corporative.

Se așteaptă ca Consiliul de administrație care va fi selectat să realizeze următoarele **ținte strategice**:

* îmbunătățirea activității societății în așa fel încât personalul, echipamentele și utilajele care asigură lucrări/servicii în baza contractelor încheiate cu terți în baza liberei competiții de piață sa fie competitive;
* identificarea, evaluarea și folosirea economică judicioasă a tuturor activelor deținute de către societate, cu accent deosebit pe evaluarea și valorificarea în cel mai economic mod a clădirilor și terenurilor;
* retehnologizarea societății, în așa fel încât costurile de operare, întreținere și reparații să scadă, productivitatea muncii, viteza de intervenție și calitatea serviciilor să crească. De asemenea metodele și mijloacele de producție vor ține cont de angajamentele privind protecția mediului și eficiență;
* analiza fiecărei unități de producție, secții sau punct de lucru din punct de vedere al eficienței și sustenabilității;
* cresterea informatizării și digitalizării societății, în așa fel încât să fie culese și folosite în decizie și monitorizare date în timp real: implementarea unui sistem de monitorizare a rezultatelor bazat pe rapoarte zilnice și indicatori clari și reali.

**Relația cu clienții** va avea la bază următoarele linii directoare:

- Sporirea calității lucrărilor executate / serviciilor prestate: pe o parte, se va realiza o îmbunătățire calitativă, ca urmare a modernizării și/sau reabilitării, întreținerii și reparațiilor drumurilor județene, iar pe de altă parte se va realiza o monitorizare atentă a modului de interacțiune a angajaților cu colaboratorii, în vederea sancționării comportamentelor care dăunează imaginii societății;

- transparentizarea fluxurilor comunicaționale;

- soluționarea promptă a reclamațiilor: se vor realiza îmbunătățiri succesive ale valorilor țintă aferente indicatorilor de performanță ce vizează interacțiunea cu clienți, utilizând sistemul de evaluare a performanțelor ca pârghie coercitivă pentru angajații care depun eforturi în direcția îmbunătățirii relației cu cetățenii;

- conștientizare și implicare: se va elabora o politică integrată de atragere a noi colaboratori în rețeaua de furnizare a serviciilor ce fac obiectul de activitate al societății;

- confidențialitate: se va elabora o politică de confidențialitate cu privire la datele cu caracter personal al colaboratorilor.

**Țintele generale de performanță economică** a societății Drumuri și Poduri Covasna S.A. sunt următoarele:

* efectuarea lucrărilor de întreținere curentă și periodică a drumurilor cu periodicitatea prevăzută de reglementările tehnice în vigoare și în conformitate cu prevederile contractelor încheiate cu Județul Covasna în acest sens, pentru asigurarea viabilității și desfășurării traficului în condiții de siguranță și confort.
* modernizarea întregii rețele de drumuri publice prin realizarea de îmbrăcăminți asfaltice;
* adaptarea ofertei de lucrări și servicii la cerințele pieței prin prospectarea și evaluarea pieței interne de lucrări din domeniul de activitate al societății;
* acoperirea capacității de producție a societății.

Activitățile de întreținere și reparare a drumurilor publice sunt reglementate de Normativul privind administrarea, întreținerea și repararea drumurilor publice, ind. AND 554-2002.

1. **Politica de dividende/vărsăminte din profitul net**

Politica de dividende / vărsăminte din profitul net aplicabilă întreprinderii publice este în concordanță cu prevederile legislative în vigoare cuprinse în Legea societăților nr. 31/1990, republicată, cu modificările și completările ulterioare, Legea contabilității nr. 82/1991, republicată, cu modificările și completările ulterioare, Ordonanța Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare, precum și cu alte reglementări legislative aplicabile societății.

Potrivit Ordonanței Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare, destinațiile repartizării profitului sunt:

a) rezerve legale;

b) acoperirea pierderilor contabile din anii precedenți;

c) alte rezerve constituite ca surse proprii de finanţare, aferente profitului rezultat din vânzări de active, respectiv, aferente facilităţilor fiscale la impozitul pe profit;

d) alte repartizări prevăzute de lege;

e) până la 10% pentru participarea salariaţilor la profit;

f) minimum 50% vărsăminte la bugetul de stat sau local, în cazul regiilor autonome, ori dividende în cazul societăţilor naţionale, companiilor naţionale şi societăţilor comerciale cu capital integral sau majoritar de stat;

g) profitul nerepartizat pe destinaţiile prevăzute mai sus se repartizează la alte rezerve şi constituie sursă proprie de finanţare.

1. **Politica de investiții aplicabile întreprinderii publice**

În ceea ce privește așteptările cu privire la politica de investiții aplicabilă întreprinderii publice, acestea se referă la dezvoltarea și modernizarea capacității tehnice și de resurse umane ale societății, care să permită abordarea unui palier foarte diversificat de clienți și categorii de lucrări specifice, consolidarea și maximizarea valorii investiției făcută de acționar în societate prin menținerea unui echilibru financiar corespunzător al societății și creșterea performanțelor cantitative și calitative ale societății de a realiza venituri și profit.

Totodată, așteptările cu privire la politica de investiții aplicabilă întreprinderii publice se referă și la:

- Valorificare resurselor economice nefolosite;

- Ajustarea costurilor în așa fel încât cheltuielile anuale să fie egale sau inferioare cifrei de afaceri anuale;

- Dotarea cu echipamente și utilaje performante și productive;

- Reducerea timpului necesar pentru și reparații/întreținere;

- Retehnologizare;

- Creșterea veniturilor salariale pentru personalul performant;

- Informare și digitalizare;

- Activitate pe bază de planificare tehnică și financiară.

**Realizarea următorilor indicatori de performanță evaluată cumulat:**

**Indicatori financiari:**

|  |  |  |  |
| --- | --- | --- | --- |
| **Nr.****Crt.** | **Categorie indicatori de performanță** | **Indicator** | **Date de intrare / Mod de calcul** |
| 1. |  | RataCheltuielilor de capital (0/0) | Rata Cheltuielilor de capitalCheltuieli de capital [Total active X 100Cheltuieli de capital- raportate de întreprinderea publicăTotal active conform situațiilor financiare |
| 2. | Finanțarea | Raportul dintre datorie și / EBITDA | Raportul dintre datoriile totale conform situațiilor financiare anuale și EBITDA să reflecte o EBITDA POZITIVĂ la finalul perioadei de raportareEBITDA reprezentând cumulum dintre:Profit net+Cheltuieli cu dobanzile+ Cheltuieli cu impozitele +Cheltuieli cu deprecierea +CheltuieIi cu amortizarea |
| 3. | Operațiuni | Rata de rotație a creanțelor | Cifra de afaceri netă /[(Creanțe la începutul perioadei+Creanțe la sfârșitul perioadei)/2 |
| 4. | Politica de dividende | Rata de plată a dividendelor | Rata de plată a dividendelor perioadă curentă = Dividente plătite perioadă curentă /Profit net perioadă curentă |

1. **Dezideratele autorității publice tutelare cu privire la comunicarea cu organele de administrare și conducere ale societății**

Societatea Drumuri și Poduri Covasna S.A. este întreprindere publică, în sensul dispozițiilor prevăzute la art. 2 pct. 2 lit. b) din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare.

Administrarea şi conducerea societăţii pe acţiuni este asigurată de către un organ colegial denumit Consiliul de administraţie, compus din 5 persoane fizice, denumiţi în continuare administratori, desemnați de Adunarea generală a acționarilor, în condițiile legii.

Desemnarea a 5 membri în Consiliul de administraţie se face de Adunarea generală a acţionarilor pe o perioadă de 4 ani, în urma parcurgerii procedurii de selecție prevăzută de lege.

Selecţia şi desemnarea persoanelor fizice în Consiliul de administraţie va fi făcută în condiţiile legii.

Consiliul de administraţie este însărcinat cu îndeplinirea tuturor actelor necesare şi utile pentru realizarea obiectului de activitate al societăţii, cu excepţia celor rezervate de lege pentru adunarea generală a acţionarilor.

Consiliul de administraţie deleagă conducerea societăţii unuia sau mai multor directori, numind pe unul dintre ei director general, fixându-le remuneraţia.

Directorii pot fi numiţi dintre administratori sau din afara consiliului de administraţie.

Preşedintele consiliului de administraţie al societăţii nu poate fi numit şi director general.

Administratorii sunt răspunzători faţă de societate şi de terţi pentru neîndeplinirea îndatoririlor lor, chiar dacă ar exista o convenţie contrară.

În relațiile cu terții, Societatea este reprezentată de către directorul general pe baza și în limitele împuternicirilor date de Consiliul de administrație, sau în lipsa acestuia, de către președintele Consiliului de administrație. Cel care reprezintă Societatea semnează actele emise în activitatea societății.

Directorul general supune aprobării Consiliului de administraţie orice tranzacţie din categoria celor prevăzute la art. 52 alin. (1) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, dacă aceasta are, individual sau într-o serie de tranzacţii, o valoare de cel puţin echivalentul în lei a 50.000 euro. Pentru a decide asupra tranzacţiei, consiliul de administraţie poate dispune efectuarea unei expertize independente, pentru a verifica dacă tranzacţia este corectă în raport cu ofertele de acelaşi tip existente pe piaţă.

În cadrul Consiliului de administrație și a comitetelor consultative constituite în cadrul Consiliului se analizează situația financiară a societății, perspectivele și evoluțiile, premisele și gradul de realizare a indicatorilor de eficiență și performanță stabiliți prin Bugetul de venituri și cheltuieli anual și/sau prin Planul de administrare ca instrument de conducere.

Indicatorii de performanță din Planul de administrare se raportează trimestrial, stabilirea gradului de îndeplinire se face după aprobarea situațiilor financiare anuale.

Membrii Consiliului de administrație au obligația să înștiințeze acționarul, în cazul în care se constată o deviere de la indicatorii de performanță stabiliți.

Membrii Consiliului de administrație au obligația să întocmească și să înainteze acționarului informațiile din raportările prevăzute de Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare.

Astfel, comunicarea dintre autoritatea publică tutelară, acționarul unic al societății și întreprinderea publică se va face periodic, vizând în principal, dar fără a se limita la gradul de îndeplinire a obiectivelor și la evoluția indicatorilor de performanță.

În cazul imposibilității/abaterii de la îndeplinirea obiectivelor și a indicatorilor de performanță stabiliți în contractele de mandat, membrii Consiliului de administrație au obligația de a notifica în scris autoritatea publică tutelară, cu privire la cauzele care au determinat nerealizare și impactul asupra obiectivelor și indicatorilor de performanță.

Relaţiile şi comunicarea dintre autoritatea publică tutelară, acţionari şi organele de administrare şi conducere a societăţii se vor realiza în conformitate cu prevederile legislaţiei aplicabile în domeniu și vor avea la bază următoarele linii directoare:

**Transparenţă şi comunicare**: rapoarte de activitate, întocmite periodic, prin intermediul cărora să se poată monitoriza gradul de îndeplinire a obiectivelor stabilite prin planul de administrare, deciziile adoptate, planul de acțiune pentru perioada imediat următoare, evoluția situației financiare, etc.

**Management participativ**: deciziile strategice luate de către Consiliului de administraţie vor fi în concordanță cu hotărârile AGA și astfel se va institui la nivelul societăţii o manieră de lucru modernă, colaborativă.

**Implicare active**: acţionarul va fi consultat cu privire la schemele de compensare practicate în cazul disponibilizărilor colective sau în cazul altor situaţii prevăzute de lege.

**Performanţă și asumarea răspunderii**: preocuparea permanentă a membrilor Consiliului de administraţie vizează implementarea planului de administrare și îndeplinirea obiectivelor stabilite.

1. **Calitatea și siguranța serviciilor prestate de societate**

Se solicită ca membrii Consiliului de administrație să se asigure că lucrările executate sunt de calitate superioară, să urmărească realizarea unei infrastructuri moderne și sigure, precum și preocuparea permanentă pentru protecția mediului înconjurător.

Calitatea lucrărilor executate din bani publici este un subiect de mare actualitate de aceea o atenție specială trebuie acordată calității lucrărilor executate și serviciilor prestate de către societate.

Autoritatea publicǎ tutelarǎ se așteaptǎ ca administratorii societății sǎ fie orientați spre realizarea obiectivului strategic al societǎții, care îl reprezintǎ furnizarea unor produse, servicii și lucrǎri de bunǎ calitate pentru clienți, respectiv a unor condiții de muncǎ adecvate pentru angajații societǎții, iar pe de altǎ parte, armonizarea practicilor manageriale și de administrare cu principiile guvernanței corporative.

Astfel, administratorii societǎții vor urmǎri realizarea urmǎtoarelor obiective:

* asigurarea unei planificări riguroase a activităţii desfăşurate de societate;
* furnizarea de produse, servicii şi lucrǎri de bună calitate, la preţuri accesibile care să anticipeze nevoile și aşteptările clienţilor, în condiţii de eficienţă şi siguranţă;
* asigurarea durabilităţii activităţii prin inovare, îmbunătăţirea proceselor şi procedurilor de lucru şi implicarea tuturor părţilor interesate;
* promovarea respectului şi transparenţa prin tratamentul egal al tuturor clienţilor şi menţinerea unei comunicări eficace cu toţi factorii interesaţi;
* asigurarea unui nivel ridicat de profesionalism prin continua pregătire profesională a angajaţilor precum și tratarea acestora cu respect şi fără discriminare;
* susținerea competivității și creșterii economice, stabilitate şi dezvoltare durabilă printr-un management competitiv;
* promovarea responsabilităţii instituţionale, protecţia şi conservarea mediului înconjurător.
1. **Aşteptări ale autorităţii publice tutelare şi acţionarilor privind cheltuielile de capital şi reducerile de cheltuieli şi alte aspecte ale afacerii**

Aşteptările autorităţii publice tutelare cu privire la cheltuielile de capital şi reducerile de cheltuieli:

* aprobarea cheltuielilor viitoare de capital necesare îndeplinirii obiectivelor societăţii cu respectarea legislaţiei în vigoare privitoare la fundamentarea, aprobarea investiţiilor, respectarea dispoziţiilor legale referitoare la protecţia mediului;
* luarea măsurilor necesare pentru achitarea cu prioritate a obligaţiilor la bugetul de stat, bugetul asigurărilor sociale de stat, bugetele locale, a măsurilor pentru prevenirea înregistrării plăţilor restante către furnizori şi implicit înregistrarea de cheltuieli suplimentare (majorări şi penalităţi de întârziere, dobânzi);
* îmbunătăţirea procedurilor de colectare a creanţelor care să se adreseze consumatorilor cu voinţa de plată redusă;
* implementarea măsurilor corespunzătoare pentru reducerea costurilor, creşterea productivităţii muncii şi creşterea performanţei societăţii;
* măsuri de administrare a infrastructurii.
1. **Așteptări în domeniul eticii, integrității și guvernanței corporative**

Se așteaptă să se acorde o importanță deosebită implementării principiilor și standardelor de conduită, precum și prevederilor privind conflictele de interese și incompatibilitate la nivelul societății.

Așteptările autorității publice tutelare în domeniul eticii, integrității și guvernanței corporative au drept fundament câteva valori și principii care trebuie să guverneze comportamentul etic și profesional al organelor de conducere, astfel:

1. **Profesionalismul**: toate atribuțiile de serviciu care revin administratorilor trebuie îndeplinite cu maximum de eficiență și eficacitate, conform competențelor deținute și în cunoștință de cauză în ceea ce privește reglementările legale.

2. **Imparțialitatea** și nediscriminarea: membrii Consiliului de administrație pot să-și exprime și să-și fundamenteze opiniile, cu respectarea ordinii de drept și a bunelor moravuri.

3. **Integritatea morală**: administratorilor este interzis să solicite sau să accepte, direct sau indirect, pentru el sau pentru altul, vreun avantaj ori beneficiu moral sau material, sau să abuzeze de funcția pe care o are.

4. **Libertatea gândirii și a exprimării**: membrii Consiliului de administrație pot să-și exprime și să-și fundamenteze opiniile, cu respectarea ordinii de drept și a bunelor moravuri.

5. **Onestitatea, cinstea și corectitudinea**: administratorii în exercitarea mandatului trebuie să respecte, cu maximă seriozitate, legislația în vigoare.

6. **Deschiderea și transparența**: activitățile desfășurate de administratori în exercitarea funcțiilor lor, sunt publice și pot fi supuse monitorizării cetățenilor.

7. **Confidențialitatea**: membrii Consiliului de administrație trebuie să garanteze confidențialitatea informațiilor care se află în posesia lor.

În conformitate cu prevederile Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, activitatea organelor de conducere trebuie să fie transparentă și accesibilă, garantând o bună comunicare.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_